บิ๊กตู่ ระบุเช้า 8 ก.พ. ตัดสินใจตอบรับเทียบเชิญพลังประชารัฐหรือไม่ แย้มเป็นข่าวดีกับ ปชช. ยันเป็นมิตรกับทุกพรรคใครไม่มีความผิดทำงานร่วมได้หมด ไม่หวั่นร่วมงานกับนักการเมืองถ้าให้เกียรติกัน ลั่นไม่หวั่นเข้าหากเข้าสภาถูกซักฟอก,เมื่อเวลา 12.00 น.วันที่ 7 ก.พ.62 พล.อ.ประยุทธ์ จันทร์โอชา นายกรัฐมนตรีและหัวหน้าคณะรักษาความสงบแก่งชาติ(คสช.) ให้สัมภาษณ์หลังเสร็จจากการรับประทานอาหารเที่ยงที่ตลาดนางเลิ้ง ถึงการตัดสินใจตอบรับคำเชิญเป็นนายกฯในบัญชีพรรคพลังประชารัฐ(พปชร.) แล้วหรือไม่ว่า จะตัดสินใจในช่วงเช้าวันที่ 8 ก.พ.เวลาประมาณ 09.00-10.00 น.เมื่อถามว่าเป็นข่าวดีหรือไม่ พล.อ.ประยุทธ์ กล่าวว่า เป็นข่าวสำหรับประชาชน เมื่อถามว่า จะเดินทางไปสำนักงานคณะกรรมการการเลือกตั้ง (กกต.) ด้วยตัวเองเลยหรือไม่ พล.อ.ประยุทธ์ กล่าวว่า เฮ้ยทำไมต้องไปด้วยเล่า เมื่อถามว่า จะมีแถลงข่าวอย่างเป็นทางการหรือไม่ พล.อ.ประยุทธ์ ตอบว่า เขาคงจะแจ้งให้สื่อมวลชนรับทราบ ถึงวิธีการที่เหมาะสม ,เมื่อถามว่า นอกจากนโยบายพลังประชารัฐมีปัจจัยอื่นประกอบการตัดสินใจด้วยหรือไม่ พล.อ.ประยุทธ์ กล่าวว่า ต้องดูความร่วมมืออะไรต่างๆ ว่าทุกคนจะต้องร่วมกันทำส่ิงใหม่ ทำในสิ่งที่ดีขึ้น หลายอย่างต้องดูในเรื่องของกระบวนการยุติธรรม ใครไม่มีความผิดอะไรต่างๆ มันก็ร่วมได้หมด เพราะเราก็เป็นมิตรกับทุกพรรค ไม่ให้ร้ายใคร ,ผู้สื่อข่าวถามว่า หากถึงจุดหนึ่งพรรคพลังประชารัฐเสนอชื่อ นายสมคิด จาตุศรีพิทักษ์ รองนายกรัฐมนตรี ขึ้นเป็นนายกรัฐมนตรี จะขัดข้องหรือไม่ พล.อ.ประยุทธ์ กล่าวว่า ผมไม่มีปัญหาอะไรอยู่แล้ว ถ้าเขาจะเสนอ 10 คน ผมก็ไม่ว่าอะไร แต่ผมไม่อยากให้มันมีการต่อรองกันไปกันมา น่าเบื่อ เมื่อถามว่า กังวลหรือไม่หากต้องร่วมงานกับพลังประชารัฐที่มีนักการเมืองร่วมด้วยจำนวนมาก พล.อ.ประยุทธ์ กล่าวว่า การเมืองมันก็เป็นการเมือง อยู่ที่วิธีบริหารจัดการมากกว่า ถ้านายกฯเป็นคนที่มีคุณธรรม มันก็มีอำนาจหน้าที่ในการทำงาน ต้องให้เกียรติซึ่งกันและกัน ไม่กังวล ,เมื่อถามอีกว่า ในอนาคตหากเป็นนายกฯกังวลหรือไม่ว่า จะถูกซักฟอกในสภาผู้แทนราษฎร พล.อ.ประยุทธ์ ย้อนถามกลับทันทีว่า จะซักฟอกผมเรื่องอะไร ผมยังไม่ได้ทำอะไรผิด แล้วจะซักฟอกผมเรื่องอะไร แต่หากมีการซักฟอก เขาอาจจะไม่เข้าใจ เขาเลยต้องซักฟอก ถ้าชี้แจงได้ก็จบ,ผู้สื่อข่าวรายงานว่า ในช่วงท้ายก่อนที่นายกฯจะเดินออกจากตลาดนางเลิ้งขึ้นรถยนต์กลับทำเนียบรัฐบาล พล.อ.ประยุทธ์ กล่าวด้วยว่า มากินก๋วยเตี๋ยวก็เป็นการเมืองอีก.
บิ๊กตู่ ระบุเช้า 8 ก.พ.ตัดสินใจตอบรับเทียบเชิญพลังประชารัฐหรือไม่ แย้มเป็นข่าวดีกับปชช.ยันเป็นมิตรกับทุกพรรคใครไม่มีความผิดทำงานร่วมได้หมด ไม่หวั่นร่วมงานกับนักการเมืองถ้าให้เกียรติกัน 